Faderen til de to børn der døde i en bilbrand i Berlin nærmer sig en udskrivelse fra hospitalet. 

Familietragedien i Berlin, hvor to børn fra Øster Hurup brændte ihjel i faderens bil er endnu uopklaret. Hverken tekniske undersøgelser af bilen, eller obduktionen af børnene er kommet til offentlighedens kendskab. Imens går det stabilt, men langsom fremad, for faderen til de to børn, der fortsat er indlagt på et hospital i Berlin. - Han har gennemgået den sidste operation, hvor han fik transplanteret hud til hænder og ansigt. Vi har lagt en speciel forbinding på ham, så alt vokser sammen efter planen. Hans tilstand fysisk er god, alt taget i betragtning. Hans psykiske tilstand udtaler vi os ikke om, siger talskvinde for unfallkrankenhaus Berlin, Angela Kijevski til TV2/Nord. Det er ventet, at obduktionen af de to børn bliver færdiggjort mandag. Den vil give svar på, om de to døde børn var udsat for forgiftning forud for tragedien i Berlin.